Man dood ná vullisbak op hom valFoto: ER24. ŉ Man in sy 30’s is Dinsdagmiddag dood toe hy onder ŉ vullisbak beland het. Russel Meiring, woordvoerder van ER24, het gesê die voorval het omstreeks 13:10 op die Witdeep-pad in Germiston plaasgevind. “Met paramedici se aankoms op die toneel is hulle na die vullisbak geneem waar die man onder die reusebak gelê het,” het Meiring verduidelik. Dit blyk dat die vullisbak van die vragmotor losgekom, van die pad af geswaai en die man, ŉ voetganger op die sypaadjie, getref het. Die man is op die toneel dood verklaar. Die polisie ondersoek die voorval.